बोले- कहीं आपने गर्लफ्रेंड के नाम पर पासवर्ड तो नहीं रखा, अगर हां तो चेंज कर दें
Nagaland Higher Education and Tribal Minister Temjen Imna Along Tweet Goes Viral. Follow Nagaland BJP Minister Temjen News On Dainik Bhaskar 4 मई यानी आज वर्ल्ड पासवर्ड डे है। इस पर उन्होंने पासवर्ड से संबंधित एक मीम ट्वीट किया है, जो वायरल हो रहा है।
नगालैंड के भाजपा प्रदेश अध्यक्ष और मंत्री तेमजेन इमना अलोंग अक्सर सोशल मीडिया पर दिलचस्प पोस्ट शेयर करने के लिए पहचाने जाते हैं। 4 मई यानी आज वर्ल्ड पासवर्ड डे है। इस पर उन्होंने पासवर्ड से संबंधित एक मीम ट्वीट किया है, जो वायरल हो रहा है।
उन्होंने ट्वीट किया कि आज पासवर्ड डे पर बताएं कि कहीं अपना पासवर्ड ‘GirlfriendName123@’ के नाम पर तो नहीं रखा। अगर गर्लफ्रेंड के नाम पर ही रखा है तो उसे आज ही बदल दें। ऐसा करने से आपका पासवर्ड सुरक्षित हो जाएगा।
BJP नेता तेमजेन ने डांस का वीडियो शेयर किया
26 अप्रैल को BJP नेता तेमजेन ने अपने डांस का एक वीडियो शेयर किया। वह प्रोग्राम में पहुंचे थे, जहां पारंपरिक नृत्य चल रहा था। इसी दौरान तेमजेन भी डांस करने लगे। उन्होंने वीडियो ट्वीट करते हुए लिखा कि ये बाबुराओ का नहीं, तेमजेन का स्टाइल है। नगालैंड में कुछ कुछ नहीं, बहुत कुछ होता है... आओ कभी नगालैंड में। तेमजेन का डांस ये वीडियो और उसका कैप्शन लोगों ने खूब पसंद किया।
वैसे तो बड़ा सख्त लौंडा हूं, पर यहा मैं पिघल गया: तेमजेन
​​​​​​तेमजेन ने 5 अप्रैल को एक फोटो शेयर की। इसके कैप्शन को भी लोगों ने खूब पसंद किया था। फोटो में तेमजेन पांच महिलाओं के साथ दिखाई दे रहे हैं। कैप्शन में उन्होंने लिखा कि जिंदगी में हरदम हंसना जरूरी हैं! वैसे तो मैं बड़ा सख्त लौंडा हूं, पर यहां मैं पिघल गया। उनकी इस पोस्ट को 28 हजार से अधिक लोगों ने लाइक किया था।
पढ़िए तेमजेन के चार सबसे ज्यादा चर्चित बयान...
1. आंखें छोटी हों तो सो जाओ, किसी को पता भी नहीं लगता...
पिछले साल जुलाई में पूर्वोत्तर के लोगों की छोटी आंखों पर तेमजेन इमना का एक बयान सोशल मीडिया पर वायरल हुआ था। इमना ने कहा था- लोग कहते हैं पूर्वोत्तर के लोगों की आंखें छोटी होती हैं, पर मैं बता दूं कि हम लोगों की नजर बहुत तेज होती है।
उन्होंने ये भी कहा कि छोटी आंखों के फायदे होते हैं। इनकी वजह से गंदगी कम जाती है। अगर कोई प्रोग्राम लंबा होता है तो हम लोग मंच पर इसकी वजह से सो भी लेते हैं। किसी को पता भी नहीं लगता कि सोए हैं या जग रहे हैं। नगालैंड के मुख्यमंत्री नेफियू रियो ने इसे शेयर किया और लिखा- मेरा भाई फुलफॉर्म में हैं। पढ़ें पूरी खबर...
2. ठंड पर कहा-पारा उम्र से कम हो तो उठने का मन नहीं करता...
पिछले साल दिसंबर में तेमजेन इमना ने बढ़ती ठंड को लेकर फनी ट्वीट किया था। 42 साल के तेमजेन ने नगालैंड की राजधानी कोहिमा का ड्रोन वीडियो शेयर करके कैप्शन दिया, ‘जब तापमान आपकी उम्र से कम हो तो बिस्तर से उठने का मन नहीं करता। यहां तो 13° सेल्सियस पारा है और आसमान में बादल हैं। आपके यहां कैसा मौसम है?’ पढ़ें पूरी खबर...
3. कुछ लोग तो हमें Bear Grylls के रिश्तेदार ही समझने लगे हैं...
हरियाणा के सूरजकुंड मेले में नगालैंड की एक महिला भेदभाव का शिकार हुई थी। उसने एक वीडियो में कहा था- लोग हमारे स्टॉल पर आते हैं, लेकिन वे हमसे कहते हैं कि हम सांप और डॉग मीट खाते हैं। ऐसे सवालों से हमें दुख होता है। इस पर नगालैंड के मंत्री तेमजेन इमना अलोंग ने लिखा, ‘कुछ लोग तो हमें "Bear Grylls" के रिश्तेदार ही समझने लगे हैं। ये ठीक नहीं है। पूछना है तो गूगल से पूछो। न मिले, तो मुझसे पूछ लेना।’ पढ़ें पूरी खबर...
4. पॉपुलेशन कंट्रोल पर कहा था- मेरी तरह सिंगल रहें...
तेमजेन ने वर्ल्ड पॉपुलेशन डे के मौके पर कहा था- हमें जनसंख्या वृद्धि को लेकर गंभीर हो जाना चाहिए। बच्चे पैदा करने को लेकर हमें जरूरी विकल्प अपने दिमाग में बैठा लेने चाहिए। या फिर मेरी तरह सिंगल रहिए। साथ मिलकर हम एक सुरक्षित भविष्य के लिए अपना योगदान दे सकते हैं। आइए और सिंगल मूवमेंट को जॉइन करिए। पूरी खबर पढ़ें...
​​​​​​तेमजेन से जुड़ी भास्कर की ये खबर भी पढ़ें...
PM मोदी ने की तेमजेन इमना की तारीफ
प्रधानमंत्री नरेंद्र मोदी शुक्रवार को नगालैंड के दीमापुर में थे। वे यहां चुनावी रैली को संबोधित करने आए थे। प्रधानमंत्री ने इस दौरान नगालैंड भाजपा के अध्यक्ष और राज्य के हायर एजुकेशन और ट्राइबल मिनिस्टर तेमजेन इमना अलोंग की जमकर तारीफ की। पूरी खबर पढ़ें ...